《院后桂花》
明代·黄衷

烦襟自感零露秋，金粟蕊蕊佳香浮。鄂台峻肃称高品，树者无乃多前修。

北斗城隅月色浅，转觉晓气尤清幽。岂惟蜂蝶带痴性，苍髯绕树恒三周。

我家扶胥古渡口，一种便足光林丘。素娥首肯乞仙本，行见紫薇封南州。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。